Wind on the Water

***Wind on the Water*** er det andre studioalbumet til Crosby & Nash, gjeve ut på ABC Records i 1975. Kassett- og 8-sporslydbandutgåvene av albumet vart distribuerte av Atlantic Records, som Crosby, Stills, Nash & Young hadde kontrakt med. Albumet nådde sjetteplassen på ''Billboard'' 200-lista og selde til gullplate i USA. Tre singlar vart gjevne ut frå albumet, «Carry Me,» «Take the Money and Run» og «Love Work Out». Berre den første av desse gjekk inn på lista, ein 52. plass på ''Billboard'' Hot 100-lista.

## Bakgrunn
Etter sommarturneen i 1974 til Crosby, Stills, Nash & Young, prøvde kvartetten å spele inn eit nytt CSNY-album. Som forsøket deira i 1973 vart det aldri noko av, men songen «Through My Sails» kom ut i 1975 på albumet *[[Zuma av Neil Young|Zuma]]* av Neil Young. Kvartetten gjekk så kvart til sitt og Young skipa ein ny versjon av Crazy Horse for å spele inn *Zuma*, og Stephen Stills tok opp att solokarrieren sin med eit nytt album tidleg i 1975. David Crosby og Graham Nash valde å slå seg saman att slik dei hadde gjort på turneane i 1971 og 1973 og på albumet *[[Graham Nash David Crosby]]* i 1972. Denne gongen signerte dei ein avtale for tre album på ABC Records.

## Innhald
Som på det første albumet deira, vart dei i hovudsak akkompagnert av ei gruppe studiomusikarar som kalla seg The Section. Denne kvartetten bestod av klaverspelaren Craig Doerge, gitaristen Danny Kortchmar, bassisten Leland Sklar og trommeslagaren Russell Kunkel, i tillegg til multiinstrumentalist David Lindley og bassisten Tim Drummond, som av Crosby vart kalla 'The Mighty Jitters' og som spelte med duoen både i studio og på scenen resten av tiåret. Albumet vart spelt inn i Rudy Recorders i San Francisco, og Sound Lab og Village Recorders i Los Angeles.

Crosby og Nash var no i midten av 30-åra og byrja å utforske mørkare tema i tekstane for dette albumet. «Carry Me» refererer til dødsfallet til mora til Crosby, medan «Wind on the Water» er ei klagande bøn som omhandla kvalfangst. Som vanleg var det òg songar om personlege konfliktar og vener: «Mama Lion» var visstnok om Joni Mitchell; «Cowboy of Dreams» om Young og «Take the Money and Run» handla dei økonomiske følgjene av den store CSNY-turneen i 1974.

To songar vart skrivne av Nash og Crosby i lag for første gongen.

**Wind on the Water** kom ut på CD 11. januar 2000 på MCA Records. Den 24. april 2001 vart albumet gjeve ut på ny som **Bittersweet** på det europeiske billigmerket Hallmark Records frå eit andregenerasjons masterlydband og berre gjeve ut i Europa. Kring 2002 vart albumet gjeve ut i Nederland under tittelen **The Magic Collection: Crosby and Nash**, på lavbudsjettsselskapet ABC Records, i serien «The Magic Collection». Ei vinylutgåve av albumet kom ut på Invisible Hands Music i august 2016.

## Innhald
### Side ein

### Side to

## Medverkande
* 
*David Crosby — vokal; elektrisk gitar på «Carry Me», «Mama Lion», «Love Work Out», «Low Down Payment», «Homeward Through the Haze» og «Fieldworker»; 12-strengsgitar på «Carry Me»; gitar på «Naked in the Rain»; piano på «Bittersweet»
* Graham Nash — vokal; elektrisk gitar på «Mama Lion», «Low Down Payment» og «Cowboy of Dreams»; piano på «Love Work Out», «Fieldworker» og «To the Last Whale...»; orgel på «Homeward Through the Haze»; conga på «Naked in the Rain»

;Andre medverkande
* Craig Doerge — elektrisk piano på «Bittersweet», «Naked in the Rain», «Low Down Payment», «Homeward Through the Haze» og «To the Last Whale...»; piano på «Carry Me», «Mama Lion», «Low Down Payment» og «Cowboy of Dreams»; orgel på «Love Work Out» 
* Carole King — orgel på «Bittersweet»; vokal, piano på «Homeward Through the Haze»
* Stan Szelest — elektrisk piano på «Fieldworker»
* David Lindley — slidegitar på «Mama Lion», «Take the Money and Run», «Naked in the Rain», «Love Work Out», «Low Down Payment» og «Fieldworker»; fele på «Take the Money and Run» og «Cowboy of Dreams»
* Danny Kortchmar — elektrisk gitar på «Mama Lion», «Bittersweet», «Take the Money and Run», «Naked in the Rain», «Love Work Out» og «Low Down Payment»
* Joel Bernstein — gitar på «Mama Lion» og «Naked in the Rain»; korvokal på «Cowboy of Dreams»
* James Taylor — gitar på «Carry Me» og «To the Last Whale...»; korvokal på «To the Last Whale...»
* Ben Keith — slidegitar på «Fieldworker»
* Tim Drummond — bass på «Mama Lion,» «Take the Money and Run», «Naked in the Rain», «Love Work Out», «Cowboy of Dreams» og «Fieldworker»
* Leland Sklar — bass på «Carry Me», «Bittersweet», «Low Down Payment», «Homeward Through the Haze» og «To the Last Whale...»
* Russell Kunkel — trommer på alle spor utanom «Fieldworker»; perkusjon på «Fieldworker»
* Levon Helm — trommer på «Fieldworker»
* Jackson Browne — korvokal på «Love Work Out»
* Jimmie Haskell — strykearrangement på «Wind on the Water»
* Sid Sharp — orkesterleiar på «Wind on the Water»

;Produksjon
* Crosby & Nash — plateprodusentar
* Stephen Barncard, Don Gooch — lydteknikar
* Stanley Johnston — assisterande lydteknikar
* Gary Burden — kunstnarisk leiar
* Joel Bernstein — fotografi
* Stephen Barncard, Mike Ragonga — produsentar for nyutgjeving
* Erick Labson — remastering

## Kjelder

**Denne artikkelen bygger på «[[:en:Wind on the Water|Wind on the Water]]» frå ,  den 21. januar 2019.* 
*** oppgav desse kjeldene:*

## Bakgrunnsstoff
* Crosby & Nash